kardosdrur/scandi-wiki huggingface dataset:
Frederik Visby

Hans Frederik Meyer Visby (født 9. juli 1839 i Tikøb, død 16. februar 1926 i Risskov) var maler og tandlæge, han var søn af pastor Vilhelm Henrik Hahn Visby.

Boede fra 1851-1858 ved sin "onkel" Johan Michaelsen i Møllestien. Leverede skitser og tegninger fra krigen i 1864 til Illustreret Tidende.

Var 1865-69 i Vestindien, Centralamerika og USA. Bosatte sig den 23. november 1869 i Aarhus som maler. Tandlægeeksamen 15. maj 1881. 1882-84 igen i Vestindien, etablerede sig derefter som tandlæge i Aarhus. Voldgiftsmand for Jysk Tandlægeforening.

Kendt som akvarelmaler, udstillede under Landsudstillingen 1909 sin samling af akvareller med partier fra det gamle Aarhus, hvilken byrådet derefter købte. I Den Gamle By findes en større samling af Visbys akvareller.

Far til den kendte Aarhus-forfatterinde Thora Visby Petersen, gift med cigarhandler Chr. E. Petersen, Aarhus.

Litteratur og kilder 
 
 Aarhus Borgere 1915-1920, hæfte I. Udgiver: M. A. Caprani's Fotografiske Atelier, Aarhus
 Birgitte Kjær: Frederik Visbys Århus : billeder fra en stiftsby i 1850erne (2005), Serie: Den Gamle Bys skriftrække ; bind 9

Erhvervsfolk fra Danmark
Malere fra Danmark
Jacob Saxtorph

Jacob Saxtorph (født 7. september 1771 i Roskilde, død 12. august 1850) var en dansk skolemand. Han var søn af konrektor Hans Christian Saxtorph og far til lægen Hans Christian Saxtorph.

I 1788 blev han student fra Roskilde Katedralskole og året efter hører ved denne. I 1795 tog han den store filologiske skoleembedseksamen. Sin hovedvirksomhed fik Saxtorph 1799 som lærer i realfagene og inspektør ved Blaagaard Seminarium, og da dette 1809 blev flyttet til Jonstrup, udnævntes han til forstander, efter at han i flere år allerede havde udført en forstanders gerning og 1807 fået professortitelen. Saxtorph var en udmærket lærer, hvorom den af ham 1799 udgivne lærebog i fysik vidner, og en fortrinlig forstander, der uden overvurdering forstod at hævde seminarieuddannelsens betydning, hvorfor han indtog en ledende stilling i folkeskole- og seminarieanliggender. I 1807 blev Saxtorph medlem af den store skolekommission og havde her betydelig indflydelse på affattelsen af skoleanordningen for købstæderne. Sammen med P.O. Boisen skrev han en vejledning for de allerede ansatte læreres uddannelse, og seminariereglementet af 1818 skyldes i hovedsagen disse 2 mænds forarbejder. Da interessen for folkeoplysningen tabte sig, forlod Saxtorph seminarievejen og blev 1818 rektor ved Odense Katedralskole, en stilling, han udfyldte til almindelig påskønnelse. I 1843 søgte han afsked.

Kilder 

 

Skoleledere fra Danmark
Titulære professorer fra Danmark
Jacob
Danskere i 1700-tallet
Danskere i 1800-tallet
Personer fra Roskilde
Artikler fra 1. udgave af Dansk biografisk leksikon
Sportsradio

Sportsradio (eller sportstaleradio) er et radioformat udviklet udelukkende til diskussion og broadcasting af sportsbegivenheder.

Radio
Dalsbotn Station

Dalsbotn Station (Dalsbotn holdeplass eller Dalsbotn stasjon) er en tidligere jernbanestation på Flåmsbanen i Norge. Stationen åbnede som trinbræt i 1942, da den ordinære persontrafik på banen startede. Stationen bestod af en gul ventesalsbygning i træ og en kort perron. 

Stationen blev nedlagt for persontrafik 9. december 2012 i forbindelse med en generel række nedlæggelser af stationer med meget få passagerer og lav standard. Dalsboth var således den station på Flåmsbanen med det laveste passagergrundlag. Der var få fastboende i området, meget få af dem benyttede toget, og da der ikke var lagt op til udbygning i området, var der ikke udsigt til en stigning i passagertallene. Derudover ville en udbedring af stationen antageligt blive meget kostbar.

Litteratur

Eksterne henvisninger

Noter 

Stationer på Flåmsbanen
Jernbanestationer i Norge uden persontrafik
Etableret i 1942
Ophørt i 2012
Sortbuget træand

Sortbuget træand () er en træand, der lever i Mellem- og Sydamerika.

Noter 
 Avibase - the world bird database

Eksterne henvisninger 

Bolivias fugle
Brasiliens fugle
Colombias fugle
Guyanas fugle
Mellemamerikas fugle
Paraguays fugle
Venezuelas fugle
Træænder
Kårdal Station

Kårdal Station (Kårdal holdeplass eller Kårdal stasjon) var en jernbanestation på Flåmsbanen i Norge. Stationen lå mellem Blomheller og Kjosfossen Stationer 557 meter over havet. Stationen åbnede 16. juni 1946. Den betjente traditionelt gården længst oppe i Flåmsdalen. Fordi stationen lå på en stigning, var det kun nedadkørende tog, der kunne stoppe på stationen. Stationen blev nedlagt i december 2012, efter at togene ikke havde stoppet der i flere år som følge af manglende passagergrundlag.

Eksterne henvisninger

Noter 

Stationer på Flåmsbanen
Etableret i 1946
Ophørt i 2012
Nedlagte jernbanestationer i Norge
Talentagent

En talentagent eller bookingagent, er en person der finder jobs til skuespillere, forfattere, filminstruktører, musikere, modeller, filmproducere, professionelle sportsfolk, digtere, manuskriptforfattere, journalister og andre folk i forskellige underholdnings- eller broadcastbrancher. Desuden står en agent for at forsvare, støtte og fremme interesse for hans / hendes klienter.
Liste over medlemmer i AVN Hall of Fame

AVN Hall of Fame hædrer personer for deres arbejde i voksenunderholdningsbranchen.

Medlemmer 
Navne og år i forhold til indlemmelse af medlemmer.

AVN Hall of Fame - Founders Branch

AVN Hall of Fame - Pleasure Products Branch

AVN Hall of Fame - Internet Founders Branch

Referencer

Eksterne henvisninger
 avnawards.com (official listing - archived April 15, 2009)
 AVN.com (official site)
 Adult Video News Awards at the Internet Movie Database
 
 
 1999 Inductees
 2001 Inductees
 2002 Inductees
 2010 nominations (archived at Wayback Machine, August 29, 2011)
 2011 nominations (archived at Wayback Machine, July 19, 2011)
 2012 nominations (archived at Wayback Machine, February 4, 2012) or AVN Awards 2012: The Nominees - click near "downloaded as a pdf file by clicking here."
 
 
 "AVN Announces the Winners of the 2014 AVN Awards"

Pornografi
Circuit Zandvoort

Circuit Zandvoort, kendt som CM.com Circuit Zandvoort, af sponsormæssige oversager er et hollandsk motorsportsanlæg beliggende ved byen Zandvoort i Noord-Holland, tæt på kysten til Nordsøen.

Banen blev indviet i august 1948 som Circuit van Zandvoort, og igennem tiderne er banens layout blevet ændret flere gange, senest i 2020. 

Banen er blevet brugt til Hollands Grand Prix i Formel 1-serien, først mellem 1952-1985, og så efter en 36 årig pause, vendte grand prixet tilbage til Zandvoort i 2021.

Vindere af Formel 1 i Zandvoort

Kilder

Eksterne henvisninger 

 Circuit Park Zandvoorts officielle hjemmeside 

Formel 1-baner
Motorsportsanlæg i Holland
Etableret i 1948
Noord-Holland
Hans Mikael Jacobsen

Hans Mikael Jacobsen (født 1901 på Kirkja, død 1960) var en færøsk forfatter og digter. Han digtede mange salmer, der stadig er i brug, ni af disse står i salmebogen for Fólkakirkjan (Sálmabók Føroya Fólks). Hans søn, Jákup á Fløtti Jacobsen, udgav i 1979 bogen Høvdið uppundan med et udvalg af Hans Mikaels tekster. 

Jacobsen tog lærereksamen fra Føroya Læraraskúli i 1929 og fik året efter arbejde som lærer på Fugloys skole, hvor han arbejdede frem til 1940, da han på grund af sygdom måtte gå af med eftervederlag. De sidste år af sit liv boede han i Klaksvík.

Eksterne henvisninger 
 Útoyggjafelagið
 Snar.fo 

Digtere fra Færøerne
Skønlitterære forfattere fra Færøerne
Salmedigtere fra Danmark
Lærere fra Færøerne
Personer fra Norderøerne
Thora Visby-Petersen

Thora Visby-Petersen (født 28. oktober 1873, død 13. november 1917) var en dansk forfatterinde. 

Thora var datter af maleren og tandlægen Frederik Visby. Hun giftede sig med Christian Edvard Petersen (1858-1947) der var tobakshandler i Aarhus.

Reference

Bibliografi 
 Sol over Zion : Glimt fra det hellige Land, 1915
 Himalaya gløder : brogede billeder fra Indien og Ceylon, 1916
 St. Thomas : Tropeminder fra De Vestindiske Øer, 1917

Faglitterære forfattere fra Danmark
Martin Skriver

Martin Palme Skriver (født 28. oktober 1986) er en dansk skuespiller, sanger og sangskriver. Han var bl.a. med i popgruppen Lighthouse X, der med sangen "Soldiers of Love" i 2016 vandt Dansk Melodi Grand Prix.

Karriere 
Skriver er uddannet fra Den Danske Scenekunstskole, Musicalakademiet i Fredericia (2013). Allerede inden uddannelsen blev Skrivers professionelle karriere skudt i gang med forestillingerne "High School Musical" og den Reumert-vindende High School Musical 2 på Fredericia Teater. Derudover har han blandt andet medvirket i Fredericia Teaters stærkt roste opsætning af Den Lille Havfrue, Klokkeren Fra Notra Dame og Seebach, Odense Teaters Det bare mænd samt Evita på Det Ny Teater.

Siden 2012 har Martin været en del af den danske popgruppe Lighthouse X, der udover Skriver består af Søren Bregendal og Johannes Nymark. I februar 2015 udgav bandet EP’en Lighthouse X og fulgte i august op med den engelsksprogede single, "It’s A Brand New Day". Gruppens formål er at støtte børn og unge, som har det svært. Det gør de bl.a. ved et tæt samarbejde med organisationerne Børnehjertefonden, Julemærkefonden og Børn, Unge og Sorg.

Tegnefilm 
 Fresh Beat Band of Spies - "Twist" (Dansk Stemme)

Diskografi

med Lighthouse X 

 Lighthouse X (2015, EP)

Eksterne kilder og henvisninger 
 Officiel hjemmeside 
 Lighthouse X's officielle hjemmeside 
 

Sangere fra Danmark
Skuespillere fra Danmark
Lighthouse X
Salavat Julajev Ufa

Hokkejnyj Klub Salavat Julajev, russisk: Хоккейный клуб «Салават Юлаев», basjkirsk: «Салауат Юлаев» хоккей клубы, som regel omtalt som Salavat Julajev Ufa, er en professionel russisk ishockeyklub, der spiller i den Kontinentale Hockey-Liga (KHL). Klubben blev stiftet i 1961 og har hjemmebane i Ufa-Arena i Ufa i Republikken Basjkortostan.

Historie

Titler og bedrifter

Sovjetisk mesterskab 

Klasse A2 (næstbedste liga)
  Vinder (5): 1977-78, 1979-80, 1981-82, 1984-85, 1991-92.

Russisk mesterskab 

  Vinder (2): 2007-08, 2008-09.
  Nr. 2 (1): 1998-99.
  Nr. 3 (3): 1994-95, 1995-96, 1996-97.

Ruslands Superliga 

  Vinder (1): 2007-08.
  Finalist (1): 1998-99.
  Semifinalist (1): 1996-97.

IHL 

  Semifinalist (2): 1994-95, 1995-96.

KHL 

  Gagarin-pokalen (1 titel): 2008-09.
  Konferencefinalist (2): 2009-10, 2013-14.

Europæiske bedrifter 

IIHF Continental Cup
  Vinder (1): 1994-95.
  Nr. 2 (1): 1996-97.

Spengler Cup
  Nr. 2 (2): 1995, 1996.

Trænere

Kilder / eksterne henvisninger 
 HK Salavat Julajev 
 KHL - Непростой путь наверх: 60 лет «Салавату Юлаеву» (28. november 2021)

Noter 

Ishockeyklubber i Rusland
Ishockeyklubber i KHL
Sport i Ufa
Etableret i 1961
Mest populære websteder



Liste over hjemmesider

Hjemmesider på flest sprog (2022)
 Jehovas Vidner (jw.org) på 1.076 sprog. Verdens mest besøgte hjemmeside i kategorien "tro og religion".
 Wikipedia på 325 aktive sprog. Verdens mest besøgte hjemmeside i kategorien "opslagsværker og leksika".
 Jesu Kristi Kirke af Sidste Dages Hellige (churchofjesuschrist.org) på 135 sprog. Verdens tredje mest besøgte hjemmeside i kategorien "tro og religion".
 TED på 115 sprog. Verdens tiendemest besøgte hjemmeside i kategorien "videnskab og uddannelse".
 Google Oversæt på 108 sprog. Google.com er verdens mest besøgte hjemmeside, men der er ikke tal separat for Google Oversæt.
 Yandex Translate på 100 sprog. Yandex.ru er verdens fjerdemest besøgte hjemmeside i kategorien "søgemaskiner", men der er ikke separat tal for "Translate".

Hjemmesider efter popularitet

Den følgende liste er en liste over de 100 mest populære websteder i hele verden ifølge Alexa Internet, pr. 23. marts 2016.

References 

Websteder
Toonage

Toonage er debutalbummet fra den danske bubblegum dancegruppe Cartoons. Det blev udgivet i 1998, og blev en stor succes for bandet. Albummet indeholder gruppens absolut største hit "Witch Doctor", der er en coverversion af Ross Bagdasarians sang fra 1958. Nummeret nåede #2 på UK Singles Chart. Den første single "DooDah!" hittede også i flere lande, heriblandt Danmark, hvor den nåede #3 på Hitlisten.

Albummet blev udgivet igen i 1999 med titlen More Toonage, som indeholdt flere sange end den oprindelige udgave.

Spor 
 "Witch Doctor" - 3:07
 "DooDah!" - 3:13
 "Hold Me" - 3:06
 "Ramalama Daisy" - 3:44
 "Yoko" - 3:28
 "Who Put The Bomp" - 3:47
 "De Do Do Do De Da Da Da" - 3:20
 "Let's Go Childish" - 3:06
 "Aisy Waisy" - 2:56
 "Listen To My Heart" - 4:22

Genudgivelse som More Toonage (1999)
 "Witch Doctor" - 3:06
 "DooDah" - 3:12
 "Hold Me" - 3:06
 "Ramalama Daisy" - 3:43
 "Yoko" - 3:25
 "Who Put The Bomp" - 3:46
 "De Do Do Do Do De Da Da Da" - 3:20
 "Let's Go Childish" - 3:05
 "Aisy Waisy" - 2:57
 "Listen To My Heart" - 4:21
 "DooDah (spansk version)" - 3:12
 "Witch Doctor (spansk version)" - 3:06
 "Santa Claus Is Coming To Town" - 2:46
 "Just Can't Wait" - 3:32
 "Millenium Megamix" - 4:59

Hitlister 
Albumhitlister

Singlehitlister

Referencer

Eksterne henvisninger 
 

Cartoons-album
Debutalbum fra 1998
Debutalbum fra Danmark
Intermarché-Circus-Wanty

Intermarché-Circus-Wanty er et professionelt belgisk cykelhold. Holdet blev stiftet i 2008. I 2021 overtog holdet CCC Teams UCI World Tour-licens.

Rytterne

2023

Sejre

2022

Sejre

2021

Sejre

2020

Sejre

2019

Sejre

Eksterne henvisninger 

 
 
 
 

Cykelhold fra Belgien
Etableret i 2008
Toontastic!

Toontastic er det andet studiealbum fra den danske bubblegum dancegruppe Cartoons. Det blev udgivet i 2000 og blev gruppens sidste studiealbum.

Albummet nåede #7 på Hitlisten i Danmark, men nåede slet ikke forgængerens enorme internationale popularitet. Albummets største hit blev "Diddley-Dee" der kom ind i Top 50 i Sverige og Italien.

Spor 
 "Intro" - 0:34
 "Diddley-Dee" - 3:00
 "Little Red Ridinghood" - 3:23
 "Chirpy Chirpy Cheep Cheep" - 3:20
 "Mama Loo" - 3:20
 "Alehla" - 3:04
 "Hippie From Mississippi" - 3:36
 "Breaking Up IS Hard To Do" - 2:45
 "Big Coconuts" - 3:23
 "Eany Meany" - 3:40
 "Shooby Dooby Baby" - 3:08

Singler

Referencer

Eksterne henvisninger 
 

Cartoons-album
Album fra 2000
Buntzen

Buntzen er en fra Slesvig stammende dansk slægt.
 
Slægtens ældste kendte mand, Thomas Buntzen (død 1748), ejede en gård i Medelby. Hans 3 sønner kom til København. Den ældste af disse, dispachør Johan Buntze (1728—1807), var far til forfatterinden Thomasine Gyllembourg, første gang gift med forfatteren Peter Andreas Heiberg. Den anden søn, grosserer Andreas Buntzen (1733—1810), foreslog 1790 oprettelsen af en sø- og handelsret i forbindelse med en forligskommission for handelssager. Hans datter, Anna Bolette Buntzen, gift med oberst F.J.C. de Saint-Aubain, var forfatteren Carl Bernhards moder, Sønnen Andreas Buntzen (1781—1830) optogs i faderens forretning og blev efter faderens død eneindehaver af firmaet Andreas Buntzen & Søn, et af landets betydelige handelshuse, der imidlertid som følge af krigen måtte erklæres fallit 1820. I hans ægteskab med en datter af komponisten du Puy fødtes sønnerne etatsråd, konstitueret kammeradvokat Jean Baptiste Louis Camille Edouard Buntzen (1809—85), en fint dannet og skarpsindig jurist, far til journalisten, cand. jur. Andreas Buntzen (1859—1930), og lægen Andreas Buntzen (1811—80). Ovennævnte Thomas Buntzens yngste søn, overkrigskommissær Jakob Buntzen (1736—1820) blev far til russiske overlæge og hofråd, Dr. med. Thomas Buntzen (1776—1807).

Kilder 

 

Slægter fra Danmark
Símun Júst Jacobsen

Símun Júst Jacobsen (født 6. september 1864 på Húsar, død 12. marts 1937) var en færøsk lærer og politiker (SB).

Han tog eksamen fra Føroya Læraraskúli i 1884, i samme årgang som blandt andre Niclas J. Djurhuus. Jacobsen var virksom på Svínoy som lærer 1903–1914 og siden som købmand.

Han var formand for sognerådet på Svínoy 1910–26 og valgt til Lagtinget fra Norðoyar 1910–14.

Referencer 

Købmænd fra Færøerne
Lærere fra Færøerne
Politikere fra Sambandsflokkurin
Personer fra Norderøerne
Lagtingsmedlemmer fra Færøerne
Greatest Toons!

Toontastic er det første opsamlingsalbum og den sidste udgivelse fra den danske bubblegum dancegruppe Cartoons. Det blev udgivet i 2005 og indeholder sange fra gruppens to tidligere albums. En ny sang "Day Oh", var en ny sang fra albummet, og blev udgivet som single. Med albummet kom en gratisbillet til BonBon-Land til én af to datoer, hvor Cartoons gav koncert.

Spor 
 "Day Oh (Ekkosangen)" - 3:35
 "Witch Doctor" - 3:06
 "Doodah!" - 3:11
 "Big Coconuts" - 3:19
 "Ramalama Daisy" - 3:41
 "Nana Na" - 3:06
 "Yoko" - 3:26
 "Diddley-dee" - 3:02
 "Chirpy Chirpy Cheep Cheep" - 3:18
 "Let´s Go Childish" - 3:03
 "Aisy Waisy" - 2:54
 "Mama Loo" - 3:16
 "Breaking Up Is Hard To Do" - 2:42
 "Cartoons Medley" - 4:40

Referencer

Eksterne henvisninger 
 

Cartoons-album
Opsamlingsalbum fra 2005
Heini Justinussen

Heini Justinussen (født 6. maj 1896 på Svínoy, død 7. februar 1969) var en færøsk snedker og politiker (FF).

Efter et ophold ved Føroya Fólkaháskúli 1913-14 begyndte han at arbejde som snedker i hjembygden.

Han blev valgt ind i sognerådet på Svínoy i 1931 og som suppleant til Lagtinget for Norðoyar i 1940. Justinussen blev fast lagtingsmand, efter at Jacob Heinesen omkom ved et skibsforlis i 1941, og sad i tinget frem til 1943.

Referencer 

Lagtingsmedlemmer fra Færøerne
Håndværkere fra Færøerne
Kommunalpolitikere fra Færøerne
Politikere fra Fólkaflokkurin
Personer fra Norderøerne
Andreas Buntzen (1781-1830)

Andreas Buntzen (født 18. september 1781 på Christianshavn, død 9. juni 1830) var en dansk handelsmand. Han var søn af brygger Andreas Buntzen og far til lægen Andreas Buntzen. 

Den ældre Andreas Buntzen grundlagde 1772 en betydelig handelsforretning. Heri optogs sønnen og blev efter faderens død 1810 eneste indehaver af firmaet Andreas Buntzen og Søn, et af de betydeligste handelshuse i sin tid, "Danmarks glimrende Handelsperiode". Dets skibe sejlede ej alene på Østersøen og til Island, men også på Middelhavet og i oversøisk fart til Ostindien, Kina og Vestindien. Under krigen 1807-14 opbragte imidlertid englænderne adskillige værdifulde ladninger for firmaet, og da hertil senere stødte andre større uheld ved forlis og lignende, endte det endog med husets fallit (1820). I øvrigt fandt Buntzen under samme krig lejlighed til at udmærke sig som løjtnant i Livjægerkorpset, nemlig ved udfaldet i Classens Have under belejringen 1807. Som hædersminde skænkede korpset ham en æressabel; senere blev han også kaptajn. Han ejede først den gamle købmandsgård på hjørnet af Overgaden neden Vandet og Bådsmandsstræde, siden ejendommen på hjørnet af Overgaden oven Vandet og Christianshavns Vold, hvor han i lang tid boede sammen med sin søster, fru Saint-Aubain, dennes søn (Carl Bernhard) og sin kusine, fru Gyllembourg-Ehrensvärd (født Buntzen). Selv ægtede han 6. april 1809 Camilla Cecile Victoire du Puy, komponisten du Puys datter (født 1792, død 1871). Han var således både på den ene og den anden vis knyttet til den kreds af skønånder, hvis samliv og kunst gav denne tid sit åndelige præg. Han døde i et lille kommunalt embede som kornskriver.

Kilder 
 
 

Grosserere fra Danmark
Andreas 02
Danskere i 1700-tallet
Danskere i 1900-tallet
Personer fra København
Svínoyar-Bjarni

Svínoyar-Bjarni var en færøsk storbonde og viking, der levede i 900-tallet. Han ejede flere gårde, men havde sit hovedsæde på Svínoy i øgruppen Norðoyar, og var en af de mægtigste mænd på Færøerne i sin samtid. Ifølge Færingesaga var Bjarnis søster Guðrun mor til den mægtige vikinghøvding Tróndur í Gøtu.

Bjarni var involveret i drabet på Brestir Sigmundsson og Beinir Sigmundsson på Stóra Dímun i 970, sammen med Havgrímur fra Suðuroy, og Tróndur í Gøtu. Hans senere berømte søn Sigmundur Brestisson (dengang kun 9 år gammel) så sin far blive dræbt.

Litteratur 
 Færøyingesagaen, Flatøybok, i serien Saga bok, bd. 1 (2014), s 257
 Soga om færøyingane, Aschehoug (1964)

Personer i Færøernes historie
Personer fra vikingetiden
Kilian Jornet Burgada

Kilian Jornet Burgada (født 27. oktober 1987 i Sabadell, Catalonien, Spanien) er en catalansk professionel ski alpinist og ultraløber. Takket være sine mange sejre fra de mest prestigefyldte ultramaratonløb, bl.a. Western States 100, Hardrock 100, eller Ultra-Trail du Mont-Blanc, bliver han ofte nævnt som verdens bedste trailløber. Desuden har han sat rekordtider på opstigning og nedstigning af bl.a. Matterhorn, Mont Blanc og Denali.

Biografi 
Kilian Jornet er søn af bjergguide Eduard Jornet og lærer Núria Burgada. Sammen med sin lillesøster Naila Jornet Burgada er han vokset op i Pyrenæerne, hvor hans far bestyrede en turisthytte i 1986 m.o.h. Allerede i sin barndom har han besteget flere over 3000 m.o.h.høje bjergtoppe. Han startede sin karriere som alpinist og alpin skiløber i 1999, hvor han deltog i La Molina skiløb. Skønt han stadig var junior, kunne han nemt følge med tidens bedste skialpinister fra seniorklassen, og endda vinde over dem. Siden er han flere gange blevet verdensmester i både skialpinisme og Skyrunner World Series.

I 2014 blev han valgt som ”årets eventyrer” af det amerikanske blad National Geographic.

Summits of My Life 
Summits of My Life er Kilian Jornets projekt, hvor han stræber efter at sætte rekorder på de vigtigste bjerge verden rundt. I 2013 har han opnået sit mål på Mont Blanc, da han besteg bjerget fra Chamonix op og ned på 4 timer og 57 minutter. Det samme år fejrede han også succes på Matterhorn, hvor han med et løb op og ned på 2 timer og 52 minutter knækkede Bruno Brunods rekord fra 1995 med mere end 20 minutter. Året efter satte han rekorder på Denali og Aconcagua. I 2015 lagde han en plan for at bestige Mount Everest i rekordtid, men planen blev ødelagt af det voldsomme jordskælv der ramte Nepal i foråret 2015.

Som en del af projektet har Kilian Jornet udgivet tre dokumentarfilm: A Fine Line (2012), Déjame vivir (2014), og Langtang (2015). Den sidstenævnte viser Jornets rejse til det ødelagte Nepal, hvor han gjorde nytte af sin gode fysiske tilstand samt sine erfaringer fra høje bjerge til at hjælpe med redningsarbejde i de mest øde dele af landet.

Privatliv 
Kilian Jornets kæreste, svensker Emelie Forsberg hører til blandt de bedste kvindelige ultraløbere.

Referencer

Eksterne henvisninger 
 www.kilianjornet.cat
 Summits of My Life
 

Alpine skiløbere
Bjergbestigere
Sportsfolk fra Spanien
Gullfisk

Gullfisk, formelt Type B og Type E, var en type sporvogn, der blev benyttes på Oslos sporveje. Kaldenavnet skyldtes vognene specielle strømlinjeformede udseende med en slags "hale".

Vognene blev bygget på Strømmens Værksted i Skedsmo og hos Skabo jernbanevognfabrik i Oslo mellem 1937 og 1939. Type B blev benyttet både til bytrafik og på forstadsbaner, mens Type E kun blev benyttet til bytrafik. De var de første sporvogne i Oslo af aluminium og de første bogievogne i bytrafik. Indtil 1964 var de desuden hurtigere end nogen anden sporvogn eller forstadsbane i Norge.

En Gullfisk var involveret i sporvognsulykken på Strømsveien i 1958, hvor fem personer omkom. Gullfiskene blev taget ud af drift i 1958.

Bevarede vogne 
 Prototype 163 - bevaret af Sporveismuseet Vognhall 5
 E1 166 - bevaret af Sporveismuseet Vognhall 5
 E1 170 - bevaret af Sporveismuseet Vognhall 5
 E1 183 - bevaret af Sporveismuseet Vognhall 5
 B1 185 - bevaret som arbejdsvogn 298 i Nordingå, Sverige
 B1 196 - bevaret af Sporveismuseet Vognhall 5
 B1 198 - bevaret af en privatperson i Kouchi, Japan
 B1 199 - bevaret af Sporveismuseet Vognhall 5

Noter

Eksterne henvisninger 

Oslos sporveje
Sporvogne
Ritzerau

Ritzerau er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Ritzerau ligger omkring 35 km nordøst for Hamborg, 22 km syd for Lübeck, 8 kilometer nordvest for Mölln og cirka 13 km sydvest for Ratzeburg. I kommunen ligger dele af naturfredningerne (Naturschutzgebiete) Ritzerauer See und Wohldbek, Ritzerauer Hofsee und Duvenseebachniederung og Hevenbruch.

Referencer

Eksterne henvisninger 
  
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg